o
HILLSONG TV Jumalan kohtaaminen isänä
Hei ja tervetuloa. Tämä on Hillsong TV ja olen Brian Houston.
Mukavaa, että olet seurassamme. Uskon, että viestini on tärkeä.
Se voi rakentaa kotia ja perheitä. Puhun tänään erityisesti miehille.
Aloitamme kuuntelemalla mahtavan todistuksen siitä lohdutuksesta,
mitä Jumala voi antaa vaikeissa tilanteissa.
Olen ollut vuoden ajan yksin- huoltajaisä.
Kaikki alkoi viime toukokuussa, kun vaimoni menehtyi syöpään.
Hän kuoli 10 viikossa.
Kaikki mihin luotat ja mitä pidät vakaana ja normaalina katoaa äkkiä.
Kun tällaista tapahtuu, monien mieleen nousee kysymyksiä.
Mutta Jumala kulkee vierellä ihmeellisellä tavalla.
Hän nostaa sinut ylös ja kantaa läpi vaikeuksien.
Lapseni ovat selviytyneet äitinsä kuolemasta samalla tavalla.
Emme ole juosseet karkuun Jumalaa, vaan turvanneet Häneen.
Elämäni on nyt erilaista kuin 12 tai 18 kuukautta sitten.
Surun keskellä Jumala on tuonut minut läheiseen yhteyteen kanssaan.
Tunnen nyt Taivaallisen Isäni tavalla, jota en ennen tehnyt.
Haluan sanoa kaikkea viime vuonna tapahtunutta koskien:
Kiitos. Jos en olisi saanut rakkauttasi ja tukeasi,
en tiedä missä olisin nyt.
Kiitos kaikesta siitä, mitä olet tehnyt.
1. Kor. 14 Paavali puhuu, kuinka kasvattajia voi olla 10 000,
mutta ei monta isää.
On paljon ihmisiä, joilla on uskonnollinen kasvatus.
Jonkinlainen käsitys uskonasioista.
Moni ei kuitenkaan ole saanut sellaista isällistä huolenpitoa,
jota myös isättömät voivat saada Jumalan Sanasta ja seurakunnasta.
Paavali puhuu siitä 1. Kor. 4:15:
"Sillä vaikka teillä olisi 10 000 kasvattajaa Kristuksessa,
niin ei teillä kuitenkaan ole monta isää; sillä minä teidät synnytin
evankeliumin kautta Kristuksessa Jeesuksessa."
Hän puhuu isänä olemisesta evankeliumin kautta Kristuksessa.
Ajatus on ihana. Voimme miettiä sen merkitystä omassa elämässämme.
Isäni kuoli vuonna 2004. Muistoni hänestä ovat enimmäkseen hyviä.
Isä oli hauska mies.
Voin muistella isääni ja kertoa kokemuksiani hänestä hellyydellä.
30 vuotta sitten tässä kuussa minusta itsestäni tuli isä.
En ikinä unohda sen hetken iloa ja etuoikeutta: tajusin olevani isä.
Katsoin kun vastasyntynyt poikani mitattiiin: 60 cm ja yli 4,5 kg.
Paino ei ollut ainoastaan sillä vaa'alla. Olin uskomattoman ylpeä
siitä, että minusta oli tullut isä. En ole kadottanut tunnetta koskaan.
Isäksi tulo oli painava asia.
Monille se on kunnia-asia.
Asia käy ilmi joidenkin nuorten pastorien nettikirjoituksista.
He ovat ylpeitä siitä, että heistä on tullut isiä ensimmäistä kertaa.
Isänä oleminen on suuri kunnia elämässä.
Monet ihmiset kantavat isänä olemisen vastuun,
mutta heiltä puuttuu malli ja tuki isänä olemiseen.
Miten isänä olemista voi opetella? Omien isien tarjoama malli
ei aina ole ollut hyvä. Aina kun lapsi syntyy, syntyy myös isä.
Samalla hetkellä kun poikani syntyi, myös minä synnyin isänä.
Kun vauva otti ensimmäisiä askelia, minäkin isänä tein samoin.
Monilta puuttuu isänä olemisen malli.
Oma isäsuhde on voinut olla hyvä, huono tai välinpitämätön.
Monet eivät tiedä kuka heidän isänsä on.
Kristus ja Isä Jumala ovat ainoat täydelliset isänä olemisen mallit.
Eikö ole ihmeellistä, että evankeliumi auttaa meitä.
Pelkkä uskonnollinen opastus ei tuota paljoa hedelmää.
Monet ovat saaneet uskonnollisen kasvatuksen,
mutta eivät tiedä, mitä on tuntea Kristus ja kohdata Jumala.
Se on paras kiintopiste ja malli isänä olemiseen.
Jumalan kohtaaminen ja Kristuksen huolenpito evankeliumin kautta.
Se on meitä varten, olimmepa sitten hyviä tai huonoja isiä.
Tämä puoli ikuisuudesta voi opettaa meille isänä olemista.
Minulle on haaste elää yhteydessä Jumalaan ja kohdata Häntä.
Saan siitä voiman elämääni avio- miehenä ja isänä olemiseen.
Kristuksessa ja evankeliumin kautta.
Se on ihmeellinen mahdollisuus.
30-vuotiaalla pojallani on nyt syntymäpäivä.
Hän on surffaamassa Indonesiassa pikkuveljensä ja ystäviensä kanssa.
Jo vuosien ajan hän suunnitteli juhlivansa 30-vuotispäiviään siten.
He ovat nyt veneessä Länsi- Indonesiassa, kaukana asutuksesta,
eikä heihin voi saada yhteyttä.
Mitä tulee omiin lapsiin, et ikinä voi lakata luottamasta Jumalaan.
Sain tyttäreni kautta viestin esikoiseltani Joelilta tänään:
Se on hieno viesti ja luen sen nyt teille:
"Isä, olemme nyt varmasti Länsi- Indonesiassa ja meillä on hauskaa.
Olisitpa täällä kanssamme. Kaikki pojat eivät toivo samaa isistään!
Minä ja Benny toivomme sitä. Se on tärkeintä.
Rakastan sinua, isäukko. Olet mahtava hemmo."
Olen mahtava hemmo.
"Kunnioitan sinua vuosi vuodelta enemmän. On hienoa elää kanssasi."
Rakkaudella, JTH."
Kuka haluaa isäinpäivälahjoja, kun voi saada tämmöistä?
Myös tyttäreni lahja oli hieno. Hän "kaappasi" blogini tällä viikolla,
hän on kirkossamme tekemisissä niiden asioiden kanssa.
Tyttäreni kirjoitti blogissa isästään. Mikä hieno lahja.
Jos haluat, voit lukea sen. Minulla ei aika riitä kirjoittamiseen.
Tyttäreni kertoo siinä isästä ja miehestä.
Siitä, kuinka isä on ollut hänen tukenaan vaikeissakin tilanteissa.
Se sai minut ajattelemaan, miten tärkeää on yhteys Jumalaan.
Silloin Pyhä Henki voi puhua sinulle ja antaa viisautta.
Tyttäreni on aina ollut kiltti.
Minulla ei ole ollut syytä olla luottamatta häneen.
Kerran kuitenkin Bobbie ja minä lähdimme matkalle.
Laura oli hyvässä hoidossa hänelle rakkaiden ihmisten kanssa.
Koneemme oli laskeutunut ja olimme siirtymässä pois lentokentältä.
Amerikan lentokentillä on kiire, ja turvatoimet vievät oman aikansa.
Kaiken keskellä tajusin, että Lauralla ei ollut kaikki hyvin.
Se ei ollut luonnollista tietämistä. Soitin kotiin.
En tavoittanut häntä. Henkilökunta otti yhteyttä Lauran hoitajaan.
Hän vakuutti, että kaikki oli hyvin ja että Laura oli kunnossa.
Asia vaivasi minua. Uskon, että se oli jotain yliluonnollista.
Kuten sanoin, luotan lapsiini. Tiesin, että jotain on vialla.
Sanoin hoitajalle: "Haluan, että etsit Lauran."
He löysivät tytön juuri ajoissa estääkseen häntä joutumasta
vaaralliseen ja pahaan tilanteeseen. Kiitos Jumalalle.
Se ei ollut minun ansiotani. Tahdon sanoa,
että on suuri etu olla Jumala- suhteelle perustava isä.
Ylistys Herralle. Ei ole kysymys vain uskonnollisesta kasvatuksesta.
Siitä ei ole hyötyä lapsillesi eikä sinulle.
Yhteys Jeesukseen, isänä oleminen Hänessä ja evankeliumin kautta,
on paras mahdollinen isyyden roolimallisi.
Siihen kiinnittyen voit ylittää rajasi ja voittaa heikkoutesi.
Voit oppia olemaan johdonmukainen.
Kun pidämme evankeliumia esikuva- namme, toimimme sen mukaisesti.
Löydämme tasapainon armollisuuden ja kurin välillä.
Opimme osoittamaan kiintymystä ja olemaan spontaaneja.
Spontaanius ja johdonmukaisuus ovat tärkeitä asioita.
Voit isänä löytää tasapainon taustalta tapahtuvan rohkaisun
ja johtajuuden välillä.
Rohkaisen jokaista miestä ymmärtämään tämän.
Australiassa miehet ottavat usein roolin, jossa ei näytetä tunteita.
Sielu on vankina miehisyyden takana.
Jumalan edessä voimme luopua ko- vuudesta ja oppia tuntemaan Häntä.
Voimme elää todeksi suhdettamme Jumalaan.
Se tuo isänä olemiseemme jotain, mihin omassa voimassa emme yltäisi.
Raamatussa on erilaisia tarinoita isänä olemisesta.
Kun ihmisten isänä oleminen perustuu Jumalan kohtaamiseen,
siitä on seurauksena muutos olosuhteiin.
Puhun nyt jokaiselle isälle, joka kuuntelee tätä:
Uskon, että voimme tuoda uskoa joka tilanteeseen Kristuksen avulla.
Vastuu painaa harteitamme. Sitä voi pitää kunnia-asiana.
Vastuu on tärkeä asia, sen voi kokea myös taakkana.
Elämässä voi tulla vaikeita tilanteita lasten kanssa.
Vanhemmuudessa on omat murheensa.
Jumalan kohtaaminen voi tuoda muutokseen tähän taakkaan.
Voit tuoda uskoa kaikkiin tilanteisiin perheessäsi.
Mark. 9. luvussa on hieno kertomus.
Kertomuksen isä tulee Jeesuksen luo epätoivoisessa tilanteessa.
Hänen pojallaan oli vakava ongelma, jota kutsuttiin "mykäksi hengeksi."
Mies oli avuton. Hänen poikansa kouristeli ja kaatui lattialle.
Hänen suustaan tuli vaahtoa.
Tilanne oli epätoivoinen. Hän tuli Jeesuksen luo.
Luen teille kohdan Raamatusta Mark. 9:20 alkaen:
"He toivat hänet hänen tykönsä. Ja heti kun hän näki Jeesuksen,
kouristi henki häntä, ja hän kaatui maahan, kieritteli itseään,
ja hänestä lähti vaahto." (22) "Ja monesti se on heittänyt hänet
milloin tuleen milloin veteen, tuhotakseen hänet.
Mutta jos sinä jotakin voit, niin armahda meitä ja auta meitä.
Niin Jeesus sanoi hänelle: 'Jos voit! Kaikki on mahdollista sille,
joka uskoo.' Ja heti lapsen isä huusi ja sanoi:
'Minä uskon! Auta minun epäuskoani."
"Minä uskon! Auta minun epäuskoani"
"Herra, luotan Sinuun. Auta minua luottamaan Sinuun."
"Herra, olen hyvä isä. Auta minua olemaan hyvä isä."
Mahtavaa. Voit tuoda uskoa mahdottomiinkin tilanteisiin
Jumalan kohtaamisen kautta.
Usko on tärkein asia. Isien on myös hyvin tärkeää kuunnella Jeesusta.
Jumalan jatkuva kohtaaminen on kristitylle isälle tärkeää.
Joka päivä, ei vain joka 10. vuosi.
Siten voimme tuoda Jumalan läsnä- olon koteihimme ja perheisiimme.
Kaikkiin tilanteisiin. Jumalan kohtaamisen kautta.
Daavid kuljetti Vanhassa Testamentissa arkkia.
Arkki oli kirjaimellisesti Jumalan kunnia, shekinah.
Daavid oli peloissaan, koska arkkia lähestyvät saattoivat kuolla.
Niinpä hän ei vienyt sitä omaan kotiinsa, vaan jonkun toisen.
Hienoa. Niin sitä pitää, Daavid!
Hän ajatteli, että arkki on vaarallinen.
Niinpä hän vei sen Oobed-Edom -nimisen miehen kotiin.
2. Sam. 6: 12-14 kerrotaan, mitä tapahtui:
"Ja Herra siunasi Oobed-Edomin taloa ja kaikkea, mitä hänellä oli."
Arkki on Jumalan läsnäolo.
"Niin Daavid ja koko Israelin heimo toivat Herran arkin
riemun raikuessa..."
Jumalan läsnäolo toi siunauksen kaikkeen Edomin elämään:
hänen taloonsa ja kaikkeen, mitä hänellä oli.
Daavidkin halusi osansa siunauk- sesta ja vei arkin omaan kotiinsa.
Raamattu kertoo, että hän tanssi Herran edessä.
Se ei ollut mikään tyttömäinen hetkuttelu, vaan villi tanssi.
Daavid ei kovettanut sydäntään, vaan pehmensi sen.
Hänen epäuskoinen vaimonsa alkoi parjata häntä sen takia.
Usein parhaan isän roolimallin seuraaminen
voi saada sinut tekemään asioita, joiden vuoksi sinua parjataan.
Eikä sinun tarvitse edes tanssia tamburiinin kanssa Herran edessä.
Tarkoitan Herran palvomisen voimaa. Ole mies ja ylistä, kuten Daavid.
Voit soveltaa samaa periaatetta.
Hänen laillaan myös sinun kotisi voi saada siunauksen.
Isänä oleminen Kristuksessa ja evankeliumin kautta tarkoittaa,
että uskaltaa kohdata Jumalan uskon hengessä,
eikä pelkää Jumalan läsnäoloa. Kristuksessa oleva isä tietää,
kuinka tuoda kotiin ylistyksen henki.
Jumalan kohtaamisen kautta hän voi murtaa menneisyyden voiman.
Siitä koituu siunaus myös tuleville polville.
Tämä on mahdollista, koska olemme osa Jumalan luonnollista perhettä,
tai hengellistä, jos meillä on hengellisiä isiä ja äitejä.
Uskon periaatteen pätevän jokaisen luonnollisen isän elämässä.
Asioiden Jumalalle viemisessä on voima. Ylistyksessä on voima.
Usko, että menneisyyden kahleet voi murtaa.
On asioita, jotka uuvuttavat sinut.
Jos jumalasuhteeni perustuisi vain siihen, millainen isäsuhteeni oli,
olisin nyt aika tyhjän päällä.
Jos usko on omaan isäsuhteeseen perustuvia kokemuksia,
se järkkyy helposti muiden epäonnistumisten myötä.
Mutta jos miehenä kohtaat Jumalan henkilökohtaisesti,
voit ylistyksen hengessä johdattaa myös muita tekemään niin.
Silloin he saavat valmiudet kohdata elämän hyvät ja huonot asiat.
Joosef antoi ensimmäiselle pojalleen nimen Manasse.
Nimellä hän viittasi omaan kärsimykseensä:
kokemaansa vainoon ja vaikeuksia täynnä olevaan elämään.
Nimi Manasse tarkoittaa nimittäin "menneen unohtaminen."
Seuraava poika sai nimekseen Efraim, jolla hän viittaa tulevaan.
Nimi merkitsee "kaksin- kertainen vauraus."
Rohkaisen jokaista miestä kohtamaan Jumalan.
Niin voit tuoda uskoa ja Jumalan läsnäolon kaikkiin olosuhteisiin.
Ymmärrät, miten Kristuksen avulla on mahdollista voittaa menneisyys,
heikkouksiasi ja epäonnistumisiasi myöten.
Voit välittää tuleville polville kaksinkertaisen siunauksen
ja vaurauden, uuden alun. Jos uskot tämän, sano aamen.
Aiheeni tänään on isänä oleminen. Se on kunnia-asia.
Se on myös suuri vastuu.
Aina kun lapsi syntyy, syntyy myös isä.
Isyys on meille miehille suuri mahdollisuus.
On tärkeää, miten käytämme sen.
Jos elät Jeesukselle, voit Paavalin tavoin olla isä Kristuksessa,
evankeliumin kautta.
Paavali puhuu sen kaltaisesta hengellisestä isyydestä.
Kristus-perustalla löydät isänä tasapainon, josta saat voimaa.
Ymmärrät rakkauden ja esimerkin välisen eron. Kurin ja hellyyden.
Spontaaniuden ja johdonmukaisuuden.
Taustalta tapahtuvan rohkaisun ja johtajana olemisen.
Voit olla isä, joka antaa perheelle oikean roolimallin.
Monilla ei ole ollut sitä siunausta. He ovat isättömiä.
Onneksi terveissä seurakunta- perheissä kaikkialla maailmassa
on mahdollista löytää hengellisiä isiä ja äitejä.
He huolehtivat sinusta ja todella elävät esikuvansa mukaisesti.
He ovat armollisia ja oikaisevat sinua tarpeen vaatiessa.
Kiintymys on aitoa ja oikeuden- mukaista.
Hauskanpito ja spontaanius ovat hyviä asioita,
mutta myös johdonmukaisuus on tärkeää. Johtajuus, rohkaiseminen...
Kaikki nuo auttavat sinua tulemaan siksi, joksi Jumala sinut kutsui.
Älä aliarvioi tervehenkisen seurakunnan merkitystä.
Voit rakentua siinä valtavasti. Jumalan siunausta.
Elämiemme tulisi olla niin voimallisia ja merkityksellisiä,
valoa täynnä olevia ja ainut- laatuisia,
että ihmiset sanoisivat: "Mitä erilaista teissä on?"
Olkaamme radikaaleja uskovaisia, jotka kääntävät katseensa ylös
olosuhteista riippumatta ja anovat Jeesuksen nimessä.
Kirkko on perhe. Osana Jeesuksen seurakuntaa olemme sitoutuneet
rakentamaan seurakuntaa. Hän antaa meille valtakunnan avaimet,
jotta käyttäisimme niitä seurakunnan rakentamiseen.
Sinulla on kaikenlaisia asioita lukittuna sisälläsi.
Ne ovat puhkeamassa esiin elämäämme aikaa varten.
Ylistys ja palvonta ovat tärkeä osa toimintaamme.
Se luo toivoa ja elämää monille ihmisille.
Sanon vielä jotain ylistyksen jälkeen. Nauti kuulemastasi.
Olet ensimmäinen ja viimeinen
Alku ja loppu
Lupaus tulevista ihmeistä
Tulevaisuus on käsissäsi
Valo sai meidät
Laulamme kaiken maan kanssa
Olet rakkauden keksijä
Nimessäsi on vapautemme
Risti, joka olisi kuulunut meille toi meille elämän
Rakkaus sai meidät
Laulamme koko olemuksellamme
Jumala, toivomme ja pelastuksemme
Kaiken ylistyksen arvoinen
Ole ikuinen valomme
Nimesi on suuri
Jeesus, ensimmäinen ja viimeinen
Näytä meille rakkautesi tie
Johdata meidät totuuteen
Sytytä meissä tuli
Jotta eläisimme elämämme Sinulle
Nimeesi kiinnittynein Laulamme ikuisesti, Jeesus
Jumala, toivomme ja pelastuksemme
Kaiken ylistyksen arvoinen
Ole ikuinen valomme
Nimesi on suuri
Jeesus, ensimmäinen ja viimeinen
Jokainen sydän Kaikki kansat
Kuulevat äänen
Kun valosi murtautuu pimeyden läpi
Nimesi kaikuu kaikkiin maan ääriin
Tapaamme siellä
Laulamme: Pyhä on nimesi
Kiitos seurastasi. Uskon Jeesuksen Kristuksen evankeliumin sanomaan.
Jeesus voi vastata sisimpäsi syvimpään kaipaukseen.
Vain Hän voi tuoda elämääsi voiman, täyttymyksen ja toivon.
Kristukselle kelpaa jokainen ihminen tässä maailmassa.
Jeesus haluaa antaa jokaiselle voiman, rakkauden ja elämän.
Kukaan ei ole liian huono tai hyvä.
Raamatun mukaan jokainen, joka huu- taa avuksi Herran nimeä, pelastuu.
Ja myös, että kaikki haluavat voivat tulla Jeesuksen luo.
Rohkaisen sinua ottamaan vastaan Jumalan tarjoamat mahdollisuudet.
Anna Jeesuksen tulla elämääsi ja täyttää sen tyhjyys.
Jeesus haluaa antaa sinulle asioita tätä elämää ja ikuisuutta varten.
Siunausta ja hyvää viikkoa. Paras on vielä edessä!
Ota meihin yhteyttä, jos haluat tietää lisää uskosta Jeesukseen
tai tämänpäiväisestä ohjelmasta.
Yhteystietomme näkyvät ruudulla.
Web-osoite: www.hillsong.tv
Suomennos: Hanna Miettinen